Христо Радевски
Есента

chitanka.info

Гледай: мрат цветя и пеперуди,

а пък колко много разен цвят!

Колко багри! Просто да се чудиш!

Сякаш някой чародей чудат,

някой вещ художник тук се труди

и създава нов и хубав свят.

Погледни гората разноцветна!

Нарисувана е тя така,

че не можеш никога пресметна

колко са боите й сега,

колко много хубост ненагледна

вложила изкусната ръка!

Този смел художник есента е!

Тя е този майстор на цвета!

Откъде ли толкоз много знае,

при кого ли учила е тя! —

Но рисунката й месец трае —

после почва бяла пустота.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.